JKW-KABUM-08-NYA-005-002-wylie
!_thugs rje chen po'i dmar khrid zla rgyal lugs kyi nyams len snying por dril ba zung 'jug gseng lam zhes bya ba bzhugs so/__/oM swa sti sid+d+haM/__/snying rje'i dbang phyug 'jig rten mgon/__/mi phyed gus pas mchod byas nas/__/'phags mchog zla ba rgyal mtshan gyi/__/thugs bcud zab don snying po 'bri/__/'di la gnyis/__mnyam gzhag gi rnal 'byor dang /__rjes thob kyi rnal 'byor ro/__/dang po la gsum/__sngon 'gro/__dngos gzhi/__rjes so/__/dang po ni/__skyabs yul gsal btab la/__sangs rgyas chos dang sogs skyabs sems ci nus rgyud dang 'dre nges bya/__spro na yan lag bdun gyi sgo nas tshogs bsags pa dang /__tshad med bzhi bsgom/__gnyis pa la gnyis/__bskyed rim dang /__rdzogs rim mo/__/dang po ni/__oM swa b+hA wa shud+d+haHsarba d+harmAHswa b+hA wa shud+d+ho \u0f85haM/__stong pa'i ngang las pad zla'i gdan gyi steng du rang sems hrIHdkar po las pad+ma 'dab brgyad gser btso ma ltar 'bar ba ze'u 'brur hrIHyig gis mtshan pa/__de yongs su gyur pa las/__rang nyid skad cig gis 'phags pa thugs rje chen po sku mdog dkar gsal zhal gcig phyag bzhi pa/__phyag dang po gnyis thugs kar thal mo sbyar ba/__g.yas 'og mas mu tig dkar po'i phreng ba dang /__g.yon 'og mas gser gyi pad+ma 'dab ma brgyad pa yu ba dang bcas pa bsnams pa/__dar dang rin po che'i rgyan thams cad kyis brgyan cing ri dwags kr-iSh+Na sA ra'i pags pas nu ma g.yon pa bkab pa/__zhabs rdo rje'i skyil mo krung gis bzhugs pa'i dpral bar oM/__mgrin par AH__thugs kar hU~M/__de las 'od zer 'phros pas ri bo po ta la nas rang 'dra ba'i ye shes sems dpa' dbang lha rigs lnga dang bcas pa oM badz+ra sa mA dzaH__dzaHhU~M ba~M hoH__ye shes pa rang la thim/__rigs lngas dbang bskur bas/__dbang rtags su bla ma 'od dpag tu med pas dbur brgyan/__ces yan lag bzhi rdzogs kyi tshul gyis lha'i sku snang stong 'ja' tshon lta bur shar ba'i gsal snang ba sems rtse gcig tu gzung /__mthar bzlas pa bya ba ni/__rang gi snying gar pad+ma dang zla ba'i gdan gyi dbus su hrIHyig gi mthar sngags kyi phreng bas bskor bar gyur/__ces gsal btab la bsngags phreng la yid gtad de klog pa'i tshul gyis/__oM ma Ni pad+me hU~M/__zhes ci nus bzla/__skabs su/__snying ga'i sngags phreng las thugs rje chen po'i sku dang 'od zer dkar po'i tshogs bsam gyis mi khyab pa 'phros/__sems can thams cad kyi sdig sgrib sbyangs/__thugs rje chen po'i go 'phang la bkod/__tshur 'dus rang la thim pas rgyud byin gyis brlabs par bsams la bzlas pa'ang bya'o/__/gnyis pa ni/__de'i ngang las chos thams cad kyi gnas lugs gzod ma nas zhi ba'i ye shes/__blo 'das gnyug ma'i dbyings su der 'dzin mi bya bar rang babs su lhod kyis glod de mnyam par gzhag__/gal te rnam rtog cig thol gyis skyes na/__tha mal 'khrul pa'i dbang du mi btang bar sems kyi gshis rig stong zung 'jug gis ngang las ma g.yos bzhin du/__gdangs byams pa dang snying rje byang chub sems kyi rtsal sbyang /__gsum pa ni/__thun las ldang ba na/__dge ba 'di yis sogs bsngo ba dang smon lam zung du 'brel bas mtshams sbyar te/__gnyis pa rjes thob kyi rnal 'byor ni/__zas za ba/__gos gyon pa/__stan la 'dug pa sogs kyi skabs thams cad lha'i nga rgyal dang ma bral ba'i ngang nas 'dod yon la zhen pa med par longs spyad/__nyal ba'i tshe snying ga'i hrIHla sems rtse gcig tu gtad/__ldang ba na lha'i skur gsal bzhin pa'i ngang nas langs te rnal 'byor la 'jug__/'pho ba'i rnal 'byor ni/__/rang gi rlung sems gnyis med kyi ngo bo snying ga'i hrIHyig dbu ma'i lam brgyud/__skar mda' 'phangs pa bzhin spyi bo'i bla ma 'od dpag med kyi thugs kar bstim/__bla ma bde ba can du gshegs par bsams la dbyings rig bsre/__bar do da lta nas rjes thob kyi snang ba spyi dang bye brag thams cad bar dor dran pas kha bsgyur te/_snang grags rtog gsum 'phags pa'i gsang ba gsum du shes par byas te lam du 'khyer ba la bslab par bya'o//__//'jaXm pa'i dbyangaXs sogs 'phags rnams kyis/__/gang gi mkhyeXn brtseXr rab bsngags pa/__/'jig rten mgon po dgyes pa'i lam/__/zla ba'i bzhed gzhung snying po'o//__//thugs rje chen po'i dmar khrid spyan ras gzigs dngos byang chub sems dpa' zla ba rgyal mtshan gyi lugs srol gyi nyams len snying por dril ba'i le'u tshan no//__//